钦定古今图书集成/明伦汇编/闺媛典/第163卷 > 施宪妻周氏〈二汪氏附〉
## 钦定古今图书集成/明伦汇编/闺媛典/第163卷 > 施宪妻周氏〈二汪氏附〉

按《宣城县志》：周氏，施宪妻。年二十九，夫亡，子幼，妾汪
氏无出，周语汪曰：“吾自抚吾孤，若可去，汪曰：‘烈女不
二夫，妾愿从主母老耳’。”遂相依共守，年各九十终。同
时施之锟妻汪氏，归半岁，锟亡，汪年十七无子，故饶
于奁，里人幸之，以请于其翁。汪曰：“人利吾赀耳。”悉出
其奁以献。年七十馀卒。郡守朱大器各表其门。